CELEX: C2004/284/49
Language: hu
Date: 2004-11-20 00:00:00
Title: T-373/04. sz. ügy: Eric Mathias Fries Guggenheim által az Európai Szakképzés-fejlesztési Központ (CEDEFOP) ellen 2004. szeptember 12-én benyújtott kereset

20.11.2004   
            
            
               HU
            
            
               Az Európai Unió Hivatalos Lapja
            
            
               C 284/25
            
         Eric Mathias Fries Guggenheim által az Európai Szakképzés-fejlesztési Központ (CEDEFOP) ellen 2004. szeptember 12-én benyújtott kereset
   (T-373/04. sz. ügy)
   (2004/C 284/49)
   Az eljárás nyelve: francia
   Eric Mathias Fries Guggenheim, lakóhely: Thesszaloniki (Görögország), képviseli: Marc-Albert Lucas ügyvéd, 2004. szeptember 12-én keresetet nyújtott be az Európai Közösségek Elsőfokú Bíróságához az Európai Szakképzés-fejlesztési Központ (CEDEFOP) ellen.
   A felperes keresetében azt kéri, hogy az Elsőfokú Bíróság:
   
               —
            
            
               állapítsa meg a CEDEFOP-beli a koordináció- és hatékonyságnövelési központ (A4) igazgatója 2003. december 17-i határozatának jogellenességét, amennyiben az nem ír ki pályázati felhívást a „Head of Area” állásokra, és nem ír elő felvételi eljárást az ezekre az állásokra jelentkező pályázók között;
            
         
               —
            
            
               semmisítse meg a CEDEFOP igazgatójának 2004. január 28-i, egyes személyeket „Head of Area”-nek, illetve „Acting Head of Area”-nek kinevező határozatait;
            
         
               —
            
            
               amennyiben az szükséges, semmisítse meg a CEDEFOP fellebbezési bizottságának (A17) június 1-jei, az előbbi megtámadott határozatokkal szemben 2004. május 6-án előterjesztett panaszt elutasító határozatát;
            
         
               —
            
            
               kötelezze a CEDEFOP-ot a költségek viselésére.
            
         Jogalapok és fontosabb jogi érvek:
   A felperes, aki ideiglenes alkalmazott a CEDEFOP-nál, a CEDEFOP igazgatójának 2004. január 28-i, egyes személyeket „Head of Area”-nek, illetve „Acting Head of Area”-nek kinevező határozatait kifogásolja.
   A felperes a személyzeti szabályzat 7. cikke (1) és (2) bekezdésének, valamint az Európai Közösségek egyéb alkalmazottainak alkalmazási feltételei 10. cikke (1) bekezdésének megsértésére hivatkozik, mivel a Központnak „Head of Area”-vé kinevezett alkalmazottait ezekre a magas szintű, különleges képesítést igénylő beosztásokba a köztük és a Központ más tisztviselői, illetve alkalmazottai közötti összehasonlító vizsgálat lefolytatása nélkül nevezték ki.
   Ezen jogi érvének alátámasztásaként a felperes előadja, hogy a pályázati felhívást és bizonyos beosztásra pályázók közötti felvételt nemcsak a személyzeti szabályzat 4., 29. és 45. cikke írja elő akkor, amikor a megüresedett beosztást áthelyezéssel, előléptetéssel vagy versenyvizsga útján töltik be, hanem az szolgálati érdekből, amelynek a személyzeti szabályzat 7. cikke az újrabeosztási intézkedéseket alárendeli, is szükséges.